Edvard Christian Danielsen
Store norske leksikon,Samfunn,Forsvar og sikkerhet,Militære biografier,Norske militære biografier
Edvard Christian Danielsen var en norsk sjøoffiser. Han var sjef for Admiralstaben under andre verdenskrig og ledet Sjøforsvaret etter krigen.
Danielsen startet sin militære utdanning ved Sjøkrigsskolen, før han ble elev ved Norges Tekniske Høyskole i Trondheim. Under første verdenskrig tjenestegjorde han i nøytralitetsvakten inntil han i 1917 gikk inn i ubåtdivisjonen. Der forble han i en rekke stillinger frem til 1936.Fra 1938 var han avdelingssjef i Admiralstaben og ledet denne i London i krigsårene frem til 1943. Han var samtidig nestkommanderende i Sjøforsvarets overkommando. Fra november 1944 var Danielsen sjef for Marinekommando Nord-Norge med stasjon i Edinburgh og fra mai 1945 med base i Tromsø.Etter krigen hadde han en rekke stillinger innen admiralstaben og som områdesjef. I 1949 ble han sjef for Sjøforsvaret med viseadmirals grad. Han gikk av i 1951 sammen med sin stabssjef i protest mot oppgavene Sjøforsvaret ble tildelt innenfor rammen av NATO. Les mer i Store norske leksikon Sjøforsvaret Norges forsvar under andre verdenskrig Edvard Christian Danielsen i Norsk biografisk leksikon